पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश व्यापी रेड अलर्ट जन अनुशासन पखवाड़ा के चलते पुष्कर में उपखंड प्रशासन भी हाई अलर्ट हो गया है। गाइड लाइन की अवहेलना करने वाले लोगों के खिलाफ प्रशासन ने अब सख्ती बरतना शुरू कर दी है। एसडीओं दिलीप सिंह राठौड़ के निर्देशन में सोमवार को राजस्व टीम व पुलिस स्टाफ ने पुष्कर शहर समेत उपखंड क्षेत्र के विभिन्न गांवों में सघन दौरा किया तथा गाइड लाइन की अवहेलना करने वालों के खिलाफ सख्त कार्रवाई की।
बताया गया है कि राजस्व टीम ने निकटवर्ती ग्राम किशनपुरा में 4, देवनगर में 4 व गनाहेड़ा में 3 व कड़ैल-डूंगरियां खुर्द में 4 समेत कुल 15 दुकानों को सीज किया।
यह सभी दुकानें निर्धारित समय के बाद खुली मिली। टीम ने बिना मास्क घूमने तथा सोशल डिस्टेंसिंग की पालना नहीं करने वालों 22 जनों के चालान काट कर 23 सौ रुपए का जुर्माना वसूला। राजस्व टीम ने पुलिस स्टाफ के साथ पास के गांव कानस, मझेवला समेत विभिन्न गांवों में आयोजित शादी समारोह स्थलों का निरीक्षण किया तथा आयोजकों को गाइड लाइन की पालना करने के लिए पाबंद किया। वहीं पुलिस ने बेवजह घूमने वाले 9 जनों को पकड़ कर संस्थागत क्वारेंंटाइन सेंटर भेजा तथा उनकी सैंपलिंग कराई। जांच रिपोर्ट निगेटिव नहीं आने तक उन्हें क्वारेंटाइन सेंटर पर ही रखा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn